Даследаванне таксама паказала, што ўзровень драпежніцтва на гнёздах у вялікай ступені залежыць ад наваколля вакол іх. Вароны любяць паляваць з прысадаў (такіх, як слупы агароджы), з якіх яны амаль без затрат энергіі могуць назіраць за наваколлем і пазбягаць атак кулікоў. Аказалася, што кнігаўкі на працягу апошніх двух гадоў (з трох, калі праводзіліся даследаванні) размяшчаюць свае гнёзды ўсё далей і далей ад такіх прысад варон. Але такім чынам яны змяншаюць плошчы месцаў, дзе могуць гнездаваць, што можа аказваць дадатковы негатыўны ўплыў на памер іх папуляцый.